****

**คุณลักษณะอันพึงประสงค์ ๘ ประการ (รศ.ดร.พิมพันธ์ เดชะคุปต์)**

|  |  |
| --- | --- |
| **คุณลักษณะ** | **ตัวชี้วัด** |
| ๑ รักชาติ ศาสน์ กษัตริย์ | ๑ ปกป้องและรักษาสถาบันชาติ ศาสนา และพระมหากษัตริย์  ๒ สืบทอดและเทิดทูนสถาบันชาติ ศาสนา และพระมหากษัตริย์ |
| ๒ ซื่อสัตย์ สุจริต | ๑ รักษาความซื่อสัตย์ พูดความจริง  ๒ มีความจริงใจต่อตนเองและผู้อื่น  ๓ ประพฤติปฏิบัติถูกต้อง ตรงต่อความเป็นจริง ทั้งกาย วาจา ใจ ทั้งตนเองและผู้อื่น |
| ๓ มีวินัย | ประพฤติปฏิบัติตามกฎระเบียบ ข้อบังคับ กติกาและข้อตกลงต่างๆของสังคม |
| ๔ ใฝ่เรียนรู้ | ๑ มีนิสัยรักการอ่าน  ๒ มีความตั้งใจศึกษาเล่าเรียน  ๓ มีการแสวงหาความรู้จากแหล่งเรียนรู้ต่างๆ ที่หลากหลายด้วยตนเอง เรียนรู้ให้ลึกซึ้งกว้างขวางมากขึ้น |
| ๕ อยู่อย่างพอเพียง | ๑ มีความพอประมาณ ไม่เบียดเบียนตนเองและผู้อื่น เช่นการผลิตและบริโภคที่อยู่ในระดับพอประมาณ  ๒ มีเหตุผลคือตัดสินใจเกี่ยวกับระดับความพอเพียงนั้นจะต้องเป็นไปอย่างมีเหตุผลโดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆอย่างรอบคอบ  ๓ มีภูมิคุ้มกันคือมีการเตรียมตัวให้พร้อมรับผลกระทบและการเปลี่ยนแปลงด้านต่างๆที่จะเกิดขึ้น โดยคำนึงถึงความเป็นไปได้ของสถานการณ์ต่างๆที่คาดว่าจะเกิดขึ้นในอนาคตโดยมีเงื่อนไขของการตัดสินใจและดำเนินกิจกรรมต่างๆให้อยู่ในระดับพอเพียง๒ ประการดังนี้   1. เงื่อนไขความรู้ ประกอบด้วยความรอบรู้เกี่ยวกับวิชาการต่างๆที่เกี่ยวข้อง 2. เงื่อนไขคุณธรรม ที่จะต้องเสริมสร้าง ประกอบด้วย มีความตระหนักในคุณธรรม มีความซื่อสัตย์สุจริต มีความอดทน และมีความเพียรใช้สติปัญญาในการดำเนินชีวิต |
| ๖ มุ่งมั่นในการทำงาน | ๑ มีความมุ่งมั่นทำงานให้บรรลุผลด้วยความสามารถของตนเอง  ๒ เพียรพยายามทำหน้าที่การงานอย่างต่อเนื่องสม่ำเสมอด้วยความอดทน |
| ๗ รักความเป็นไทย | ๑ แสดงความภาคภูมิใจในวัฒนธรรมและประเพณี  ๒ เพียรพยายามทำหน้าที่การงานอย่างต่อเนื่องสม่ำเสมอด้วยความอดทน |
| ๘ มีจิตสาธารณะ | การมีส่วนร่วมรับผิดชอบและช่วยเหลือในภารกิจ เหตุการณ์ หรือสิ่งที่ก่อให้เกิดผลได้ ผลเสียแก่ประชาชนทั่วไปในชุมชนและสังคมด้วยความตระหนัก สมัครใจ กระตือรือร้นและพึงพอใจ |

**ความสามารถ ๕ ประการตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑**

**๑ ความสามารถในการสื่อสาร อ่าน - อ่านในใจ อ่านจับใจความ อ่านแปลความ อ่านขยายความ**

**ฟัง - ฟังจับใจความ ฟังด้วยความเข้าใจ**

**เขียน - เขียนความเรียง เขียนเรียงความ เขียนย่อหน้า เขียนร้อยกรอง เขียนผังกราฟิก**

**พูด - นำเสนอหน้าห้อง/สาธารณะ อภิปราย อธิบาย บรรยาย**

**๒ ความสามารถในการคิด วิเคราะห์ สังเคราะห์ คิดอย่างสร้างสรรค์ คิดอย่างมีวิจารณญาณ**

**คิดเป็นระบบ คิดตัดสินใจ สังเกต สำรวจ สำรวจค้นหา ระบุ**

**แยกแยะ จัดกลุ่ม จำแนกประเภท เปรียบเทียบ**

**เรียงลำดับ สรุปอ้างอิง ตีความหมาย นิยาม การพยากรณ์**

**ตั้งสมมุติฐาน พิสูจน์ ตั้งเกณฑ์ ประเมิน**

**๓ ความสามารถในการแก้ปัญหา แก้ปัญหา(ได้คำตอบเดียว) แก้ปัญหาโจทย์**

**แก้ปัญหาชีวิต(ได้หลายคำตอบ หลายแนว)**

**แก้ปัญหาเชิงวิทยาศาสตร์ แก้ปัญหาเพื่อความสะดวกในชีวิตด้วยการสร้างอุปกรณ์ เครื่องมือ**

**๔ ความสามารถในการใช้ทักษะชีวิต เรียนรู้ด้วยตนเองอย่างต่อเนื่อง ทำงานร่วมกัน ความสัมพันธ์ระหว่างบุคคลในการทำงาน**

**ลดความขัดแย้ง ปรับตัว หลีกเลี่ยงพฤติกรรมที่ไม่พึงประสงค์ ตัดสินใจ ประมาณตน**

**ควบคุมสถานการณ์ สื่อสาร ต่อรอง ปฏิเสธและโน้มน้าวจิตใจ**

**ความสามารถพื้นฐานที่บุคคลจำเป็นต้องใช้ในการเลือกทางดำเนินชีวิตในสังคมปัจจุบันให้มีประสิทธิภาพ**

**๕ ความสามารถในการใช้เทคโนโลยี สืบค้น ประมวลผล ใช้ทักษะกระบวนการทางเทคโนโลยีด้วยเครื่องมืออิเล็กทรอนิกส์**

**(การใช้ ICT) เพื่อพัฒนาตนเองและสังคม**